|  |  |  |
| --- | --- | --- |
| Лого на съда | **РЕПУБЛИКА БЪЛГАРИЯ**  **РАЙОНЕН СЪД - КАРЛОВО** |  |

**З А П О В Е Д № РД 192/23.11.2020 г.**

Относно: Организация на работа в Районен съд - Карлово, предвид удължаването на извънредната епидемична обстановка на територията на Република България и поетапно засилване на взетите мерки за предпазване от COVID -19

Предвид удължаването на извънредната епидемична обстановка в Държавата и необходимостта от спазване на ограничителни мерки в това число и с оглед препоръките на Министерство на здравеопазването за избягване на струпване на множество хора в затворени помещения, както и предвид нарастване броя на констатираните случаи на заразени с COVID - 19 на територията на областта, невъзможността в работните помещения да се осигури безопасно продължително пребиваване на съдебните служители, както и посещаващите ги лица - граждани и адвокати, с цел максимално ограничаване на риска от възникване на нови случаи на COVID - 19 и обезпечаване на работния процес е необходимо временно служителите на Районен съд - Карлово, които изпълняват служебните си задължения в сградата на съда да бъдат сведени до 50%. Мотивиран от изложеното и на основание чл. 80, ал. 2 от ЗСВ

**З А П О В Я Д В А М:**

1. Считано от 23.11.2020 година до подобряване на общата епидемична обстановка и отпадане на мерките за превенция срещу COVID-19, ОПРЕДЕЛЯМ 50% заетост на помещенията на Районен съд - Карлово от страна на съдебните служители за изпълнение на вменените им задължения.

2. Във връзка с изпълнение на т. 1 от настоящата заповед, възлагам на административния секретар да изготви графици за дежурства на съдебните служители - съдебни деловодители и съдебни секретари, като се следи за пълната обезпеченост на откритите съдебни заседания, гражданските и наказателните дежурства, както и подсигуряване на нормален ритъм на дейността на съдебните деловодства, службите „Регистратура“ и „Бюро съдимост“.

3. ЗАДЪЛЖАВАМ съдебните служители, които съгласно изготвения график не присъстват на работните си места в помещенията на Районен съд - Карлово, да бъдат на разположение при повикване, в рамките на работния ден - от 08:30 часа до 17:00 часа, предвид кадровата обезпеченост на работния процес.

4. ОПРЕДЕЛЯМ работно време на съдебните деловодства на Районен съд - Карлово с граждани и адвокати от 09:00 часа до 12:00 часа.

5. ОПРЕДЕЛЯМ работно време на служба „Регистратура“ с граждани и адвокати сутрин: от 09:00 часа до 12:00 часа, следобед: от 14:00 часа до 16:00 часа.

6. ОПРЕДЕЛЯМ работно време на служба „Бюро съдимост“ с граждани сутрин: от 09:00 часа до 12:00 часа, следобед: от 14:00 часа до 16:00 часа.

7. При обслужване на граждани и адвокати в съдебните деловодства и служба „Регистратура“, ДА СЕ ДОПУСКА само по един посетител, задължително с правилно поставено предпазно средство – маска или предпазен шлем. Обслужването на адвокати и граждани да се осъществява своевременно, с цел недопускане на струпване на лица в коридорите на Съдебната палата.

8. ЗАДЪЛЖАВАМ работещите в Районен съд – Карлово, при осъществяване на трудовите си задължения да използват лични предпазни средства.

9. Съдебните служители в началото на всеки работен час да проветряват кабинетите, деловодствата и съдебните зали, в които се помещават, да дезинфекцират с препарат работното си място, както и всички места в съответното помещение, до които имат достъп външни лица.

10. Настоящата заповед да се сведе до знанието на всички работещи в Районен съд - Карлово, чрез публикуването й на вътрешната информационна страница.

11. Заповедта да се публикува на интернет сайта на Районен съд - Карлово.

12. Препис от заповедта да се връчи на административния секретар, завеждащ служба, съдебните секретари и деловодители, за сведение и изпълнение.

13. Копие от настоящата заповед да се изпрати на:

- Съдийска колегия към ВСС и на председателя на Окръжен съд – Пловдив, за сведение,

- Директора на РД „Охрана – Пловдив“ за сведение и изпълнение,

- Районна прокуратура - Карлово и Адвокатски съвет - Пловдив, за сведение.

14. Контролът по изпълнение на настоящата заповед, възлагам на административния секретар на Районен съд - Карлово.

………………………………………..

**АСИМА ВАНГЕЛОВА - ПЕТРОВА**

**ПРЕДСЕДАТЕЛ РАЙОНЕН**

**СЪД КАРЛОВО**